དེའང་ཁུངས་ལྡན་གནས་ཚུལ་འབྱོར་གསལ་ལྟར་ན།ཉེ་ཆར་སེར་ཤུལ་རྫོང་ཐོག་ཏུ་རྒྱ་ནག་ནས་དཔོན་པོ་ཁག་ཅིག་འབྱོར་གྱིན་ཡོད་པ་ལྟར།རྫོང་དང་ཁུལ་རིམ་པ་ནས་སྡེ་དགེ་འདན་མའི་ཕྱོགས་ཀྱི་ཤུག་པ་སྡེ་བ་སོགས་ལ་བྲོ་རྡུང་མཁན་ཡོང་དགོས་པའི་བཀོད་ཁྱབ་གཏོང་སྐབས།བྲོ་པ་བུ་མོ་ཁ་ཅིག་ལ་ཁུལ་གྱི་དཔོན་པོ་འགས་བརྙས་བཅོས་བྱས་པ་དང་།བྲོ་བ་ཚོས་རང་གི་སྡེ་དཔོན་དབང་གྲགས་ལ་ཞུས་ནས།ཁོང་གིས་དེ་འདྲའི་མཐོང་ཆུང་བརྙས་བཅོས་བྱེད་དོན་ཅི་ཡིན་ཞེས་གཞུང་གི་ལས་བྱེད་རྣམས་ལ་གནས་ལུགས་བཤད་དེ་རྩོད་པ་ཤོར་ཡོད་འདུགསྐབས་དེ་དག་ཏུ་ཉེ་ཆར་འདན་མའི་རྟ་རྒྱུགས་དང་།བསང་གསོལ་གྱི་སྲོལ་རྒྱུན་བྱེད་སྒོ་ཁག་ལ་རྫོང་དང་ཁུལ་རིམ་པས་ཆོག་མཆན་སྤྲད་མེད་ཀྱང་ཁྲིམས་འགལ་གྱི་ལས་ཀ་བྱས་སོང་ཞེས་པ་སོགས་ཀྱི་སྐད་ཆ་བྱུང་ཡོད་འདུག་ལ།དབང་དྲག་གིས།བསང་གསོལ་དང་རྟ་རྒྱུགས་ནི།གནའ་ནས་བོད་ལ་དར་བའི་ཆོས་ལུགས་དང་སྲོལ་རྒྱུན་གྱི་བྱེད་སྒོ་གལ་ཆེན་རིགས་ཡིན་པས།ཆོས་ལུགས་དད་པ་རང་མོས་ཡིན་དུས།སྲོལ་རྒྱུན་གྱི་བྱེད་སྒོ་ཁག་ཁྲིམས་འགལ་ཡིན་པ་ངོས་ལེན་མེད་ལུགས་སོགས་བཤད་ཡོད་འདུགགནས་སྟངས་དེ་འདྲའི་འོག་ཕྱི་ཁ་སང་ཕྱི་ཚེས་༡༡དགོང་མོ་བོད་ནང་གི་ཆུ་ཚོད་༡༢ཙམ་ན་སྡེ་དཔོན་དབང་གྲགས་ལགས།ཁོང་གི་རང་ཁྱིམ་ནས་ལྐོག་ཏུ་བཙན་ཁྲིད་བྱས་ཟིན་ཡོད་པ་དང་།